До

СЛИВЕНСКА СВЕТА МИТРОПОЛИЯ

Гр. Сливен

До

СЛИВЕНСКИ МИТРОПОЛИТ ЙОАНИКИЙ

До

Епархийския съвет на

Сливенска епархия

**С И Г Н А Л**

От Радостина Живкова Димитрова

Адрес: гр. Бургас

**ВАШЕ ВИСОКОПРЕОСВЕЩЕНСТВО,**

**УВАЖАЕМИ ЧЛЕНОВЕ НА ЕПАРХИЙСКИЯ СЪВЕТ,**

Пиша Ви този сигнал в продължение на първото писмо, което Ви пратих в началото на месеца. В него изразих безпокойството си от Димитър Янчев – Брадата, който се представя за Ваш пълномощник и вече си позволява да отправя преки заплахи към мен, тъй като не съм съгласна с неговите, така създавани правила за живеене и ползване на имота на който Вие сте собственик. Ще започна, с риск да се преповторя от предното си писмо с кратка предистория.

Закупих къщата, находяща се във Вашия имот от Васил Василев, чрез посредник през 2017г. Запознах се хората, които са собственици на школата за подготовка на водолази- кораба, който е изкаран на сушата. Благодарение на тях, беше поставен портал-ограда, с който се ограничаваше достъпа до имота с МПС, каравани, кемпери и др., които непрекъснато идваха, оставаха да нощуват за няколко дни, като палеха огньове, барбекюта, строиха си навеси, чрез извършване на незаконна сеч и след тяхното заминаване, оставяха огромни сметища от всякакъв вид отпадъци. За съжаление всичко това беше за кратък период, тъй като от полицията и общината дойдоха хора и премахнаха портала, защото бил незаконен. По времето на проверките присъстваше Димитър Янчев – Брадата и разговаряше много приятелски с хората от общината и полицията , след като приключиха проверката ги канеше на заведението и разговаряше с тях на една маса. Аз го изчаках и му обясних, че съм си закупила къща точно зад кораба и след това премахване на портала аз се чувствам несигурна за моето здраве, поради причините, които описах по-горе с компаниите които идваха, хора които извършваха незаконна сеч и набези срещу кораба с цел рязане на желязо. Така , по този повод се запознах с г-н Янчев. Интересното което беше, че той погледна на мен с „лоши очи“ и ми зададе въпроса : „ *Значи ти си пускала жалби в полицията, горското и по други институции?* „ И в този момент, той лично ми обясни, че се явява като „КМЕТ“ на Рибарското селище и неговата дума трябва да се чува и изпълнява, тъй като цитирам : „ *Нали знаеш кой е Бойко Борисов, нали знаеш, че Димитър Николов е негов човек, а аз съм човек на Димитър Николов и когато имаме проблеми си имаме бригада да ги разреши*.“ От този момент се почуствах нарочена от него.

Беше ми разбит патрона и катинара на входната врата и бяха въведени в къщата ми други хора, като вече нови собственици на къщата ми. Подадох сигнал на тел.112, дойдоха полиция от IV РУ Бургас, г-н Янчев обясни на полицаите, че този поземлен имот вече има нови собственици и това била църквата, а той бил техен пълномощник, който управлява имота им. В началото аз бях склонна да вярвам на неговите думи, тъй като няколкократно съм го виждала с различни попове с които се разхождаше из имота и обясняваше какво и как може да се изгради на терена. За мен това беше огромен стрес, аз стоях безмълвна, багажа ми беше струпан пред кораба и в един момент аз се оказах на улицата, заедно със сина ми, който е на 20 години. Това се случи юли 2020г. и благодарение на момчетата, които стопанисват кораба, аз успях да си върна отново къщата, тъй като те станаха мои свидетели пред полицията. От този момент нататък започнах да търся други хора, които са имали подобни случаи като мен, но след като споменавах името Димитър Янчев, всички ми даваха съвет да не се разправям с него, защото: „ *много е силен с общината и полицията*“ и няма да застанат гласно до мен срещу него. Единственото съдействие и защита получих от „Организация за закрила за българските граждани“ (ОЗБГ) в лицето на Стефан Петров. От тях разбрах, че към момента се води разследване за незаконните постройки на Рибарското селище, които се продават и преотдават чрез сдружението на г-н Янчев - „Морски сговор“.

Местни хора ми споделиха, че Димитър Янчев е дал своето съгласие в качеството му на Ваш упълномощен представител, за извършване на сеч по продължението на имота Ви от страна на главната улицата, срещу заведението, което място вече е застелено с чакъл и се използва за паркинг на заведението. Като влизах в заведението, чух лично г-н Димитър Янчев да казва, че имал и подкрепата на архиерейския наместник в гр. Бургас и събраните средства ги отчитал там, но не разбрах за кои средства става въпрос. Възможно е да става въпрос за средства, които се получават от наем на заведението и наем за паркинга, както ми беше споделено от някои местни.

Искам да Ви информирам, че тази седмица момчетата поставиха отново портала, защото и аз настоявах, за което съм много доволна и благодарна, че територията ще се опазва и няма да има възможност да летуват през летния сезон безразборно около къщата ми, няма да могат да влизат разни хора, включително и наркомани с цели разграбване, унищожаване, незаконна сеч, строителство и най – вече изхвърляне на отпадъци, което между другото беше станало навик на хората от заведението целенасочено да замърсяват водите и земята, чрез изхвърляне на чували с боклуци. Лично аз съм почиствала плажа от тези отпадъци многократно.

Нещо друго, което считам че е важно да знаете. В част от Вашия имот е построен паметник, който на всичко отгоре, препречва пешеходната зона за преминаването на хора и животни до морето. Второ, този паметник е изграден от доктор Димче Миладиновски, който придоби къща, като заплати лично задължение на Рибарското селище към ВиК. Къщата му е предоставена лично от г-н Янчев, като изгони предишния обитател, който е възрастен човек с който лично говорих, но той също се страхува от него. Подал е жалба срещу сдружение „Морски сговор“, но тъй като никой няма документи за собственост на имотите си, г-н Янчев събира членовете си, които свидетелстват, че той никога не е стопанисвал имота и негов собственик винаги е бил доктор Миладиновски.

МОЛЯ ЗА СПЕШНА СРЕЩА С ВАС в най – близко време, защото г-н Янчев отправя непрекъснати заплахи към мен, че ще трябва да млъкна иначе ще ям шамари и спекулира, че е Ваш упълномощен представител. За мен е важно да живея на едно спокойно и чисто място. Вярвам, че можем заедно да запазим приветлив, чист и спокоен имота Ви и да прекратим всякакви лоши стремежи както към мен, така и към Вас.

Изпращам Ви снимки на които се вижда г-н Янчев и представители на църквата.

С УВАЖЕНИЕ И СМИРЕН ПОКЛОН :

 Радостина Димитрова